钦定古今图书集成/历象汇编/岁功典/第022卷 > 回诸郡倅贺正启 前人
## 钦定古今图书集成/历象汇编/岁功典/第022卷 > 回诸郡倅贺正启 前人

摄提贞孟陬青规绚彩。风流半刺史朱绂生辉。阳德
斯升，元气之会。恭惟某官，声名雷动，气度春温。缇轼
清尘，色照苍龙之角。玉珂旧影，光摇白兽之尊。小分
千里之辰旌，即下十行之卯诏。某坐惊岁始，隃赞州
端。波暖江湖，未趣东西之驾。风和山水，相望南北之
楼。